CELEX: 62018TN0190
Language: mt
Date: 2018-03-15 00:00:00
Title: Kawża T-190/18: Rikors ippreżentat fil-15 ta’ Marzu 2018 – Solwindet las Lomas vs Il-Kummissjoni

4.6.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 190/33
            
         Rikors ippreżentat fil-15 ta’ Marzu 2018 – Solwindet las Lomas vs Il-Kummissjoni
   (Kawża T-190/18)
   (2018/C 190/56)
   Lingwa tal-kawża: l-Ingliż
   
      Partijiet
   
   
      Rikorrenti: Solwindet las Lomas, SL (Girona, Spanja) (rappreżentant: L. Sandberg Mørch, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla id-Deċiżjoni tal-Kummissjoni Ewropea tal-10 ta’ Novembru 2017 fil-każ tal-għajnuna mill-Istat SA.40348 (2015/NN) – Spanja – Appoġġ għall-ġenerazzjoni tal-elettriku minn sorsi tal-enerġija rinovabbli, koġenerazzjoni u skart; (1)
               
            
         
               —
            
            
               tikkundanna lill-Kummissjoni għall-ispejjeż tar-rikorrenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1.
            
            
               L-ewwel motiv huwa bbażat fuq il-fatt li l-Kummissjoni kisret l-obbligu tagħha li tiftaħ il-proċedura ta’ investigazzjoni formali. Ir-rikorrenti tallega li hemm provi ta’ diffikultajiet serji fir-rigward tat-tul u ċ-ċirkustanzi tal-proċedura ta’ investigazzjoni preliminari.
            
         
               2.
            
            
               It-tieni motiv huwa bbażat fuq il-fatt li l-Kummissjoni wettqet żball ta’ liġi u wettqet żball manifest ta’ evalwazzjoni fir-rigward tal-evalwazzjoni tal-ħlasijiet riċevuti minn faċilitajiet eżistenti taħt l-iskema preċedenti.
            
         
               3.
            
            
               It-tielet motiv huwa bbażat fuq il-fatt li l- Kummissjoni ma osservatx l-obbligu tagħha ta’ motivazzjoni fir-rigward tal-allegata eżistenza ta’ għajnuna b’rabta mal-ħlasijiet riċevuti mill-faċilitajiet eżistenti taħt l-iskema preċedenti.
            
         
      (1)  ĠU 2017 C 442, p. 1.